
HEPATITIDE. 


PROOEMIUM. 

Inflammationem  jecinoris  haud  minus  quam 
aliarum  partium  internarum,  extitisse  tempo¬ 
ribus  quidem  remotissimis  minime  dubitan¬ 
dum  est.  Apud  antiquos  etiam  doctissimos 
atque  peritissimos  morbi  interni  saepe  male 
intellecti  erant ;  nam  illis  mortuorum  corpora 

X 

incidere  atque  inspicere  non  licebat.  De 
multis  morbis  igitur  praecipue  internis  cogni¬ 
tionem  valde  imperfectam  habuerunt ;  et  ve¬ 
risimile  est,  ut  in  medicina  exercenda  saepe 

de  tramite  recto  erraverint,  aliud  vitium  vis¬ 
ceris  interni  pro  alio  nube  tenebrosa  circum¬ 
dati  habentes.  Hinc  de  Hepatitide  haud  raro 
errabatur.  Error  hujusmodi  tamen  non  tem¬ 
poribus  antiquis  solum,  verum  nostris  etiam, 
in  quibus  scientiae  lux  tantum  effulget,  com¬ 
munis  est.  Progressu  temporis  vero  homines 
primo  structuram  anatomicam  animalium,  de¬ 
inde  generis  humani  scrutari  et  excolere  inci¬ 
piebant.  Medicinam  igitur  morbis  multo  cer¬ 
tius  feliciusque  administrabant.  Functiones 
hepatis  imprimis  medicorum  attentionem  sibi 
converterunt.  Plurima  ejus  mala  bili  atrae, 
vel  quodammodo  vitiatae,  solito  attributa 
sunt.  Structura  ejus  inflammata,  laesa,  et 
suppurata,  aut  morbis  aliter  perdita,  diu  la¬ 
tuit ;  ideoque  Hepatitis  regionibus  tropicis 
solummodo  peculiaris  existimata  est.  Tem¬ 
poribus  vero  recentioribus  plurimum  scientiae 
nostrae  de  hoc  viscere  debetur.  Methodus 
enim  hodierna  mortuorum  corpora  incidendi 
scrutandique  plurima  mala  prius  parum  sus¬ 
pecta  in  lucem  multo  clariorem  protulit,  at- 

que  scientiam  de  morbis  nostram  plurimum 
auxit. 

Quanquam  Hepatitis,  ut  inter  omnes  con¬ 
stat,  in  regionibus  terrarum  calidis  multo  fre- 

quentior  sit,  quam  in  frigidioribus  ;  in  his  ta- 

« 

men  non  adeo  rara  est,  ut  vulgo  putatur : 
ubi  enim  luxuria  et  desidia  abundant,  et  *  in¬ 
colae  vino  et  liquoribus  fermentatis  saepius 
dediti  sunt,  ibi  hepatitis  omnibus  suis  malis 
stipata  praevalet. 

• '  r  *  *  ' 

a  « 

DE  DEFINITIONE. 

Hepatitis  sub  formis  variis  se  ostendit, 
quae  ad  duas  a  Nosologis  redactae  sunt,  acu¬ 
tam  nimirum  et  chronicam.  Acuta  his  verbis 
definitur : — 

‘Py  rexia;  hypochondrii  dextri  tensio  et 
4  dolor,  saepe  pungens  pleuritici  instar,  sae- 
c  pius  obtusus  \  dolor  ad  claviculam  et  sum- 
*  mum  humeri  dextri  $  decubitus  in  sinistrum 

4  latus  difficilis ;  dyspnoea ;  tussis  sicca ;  vo- 
4  mitus  $  singultus.*  * 

Haec  definitio  morbum,  cum  formam  ejus 
gravissimam  induerit,  optime  repraesentat. 
Interdum  vero  lentius,  tardius,  et  occultius, 
accedit  \  signaque  dat  multo  minus  eviden¬ 
tia:  quae  formam  chronicam  designant  his 
verbis  definitam : — 4  Haec  saepe  nulla  quibus 
4  dignoscatur  signa  praebet  $  aliquando  tamen 
4  eandem  adesse  suspicari  potest,  ex  Hepatiti- 
4  dis  causis  quibusdam  praegressis,  ex  sensu 
4  quodam  plenitudinis  et  gravitatis  in  hypo- 
4  chondrio  dextro,  ex  doloribus  plus  minusve 
4  pungentibus  in  eadem  parte  subinde  per- 
*  ceptis,  ex  dolore  quodam  a  presso  hypo- 
4  chondrio  dextro,  vel  a  decubitu  in  latus  si- 
4  nistrum  sentito,  et  denique  ex  pyrexia  levi- 
4  ori  cum  dictis  signis  subinde  infestante/  f 


*  Culleni  Synopsis  Nosologiae,  p.  14v 
f  Ibid.  p.  15. 

DE  HISTORIA. 

Definitio  haecce  ad  morbi  conceptionem 
nobis  justam  communicandam  bene  aptatur, 
cum  dolores  vel  molestia  in  hypochondrio 
dextro  sita  est.  Signa  autem,  partibus  jeci- 
noris  remotis  affectis,  longe  inter  se  distant. 
Signa  enim  speciei  chronicae  aliquando  sunt 
adeo  dubia  et  fallacia,  ut  morbus  in  ventri¬ 
culo,  aut  intestinis,  aut  dorso,  aut  lumbis, 
aut  imo  ventre,  aut  inguinibus  inesse  videa¬ 
tur.  Si  in  ventriculo  sit  molestia,  fastidium 
cibi,  aegritudo  magna,  languor,  lassitudo,  vi¬ 
res  multum  imminutae,  vomitus  biliosus,  et 
dolor  epigastrii  sub  pressu  acutus,  plurimum 
urgent.  Si  in  intestinis,  dolores  vehementes 
regionem  aliquam  abdominis,  nunc  umbilica¬ 
lem,  nunc  iliacam  sinistram  aut  dextram, 
nunc  lumbarem  sinistram  aut  dextram  infes¬ 
tant,  atque  desiderium  imperiosum  frequens 
faeces  reddendi,  sedendi,  et  deorsum  invite 

graviter  premendi  inferunt.  Si  in  dorso  et 
lumbis,  signa  fere  omnia  lumbaginis  excru¬ 
ciant.  Si  in  imo  ventre  et  inguinibus  moles¬ 
tia  sentiatur,  vitium  uteri  aliquod  indicari 
visum  est.  Si  molestia  aut  dolor  circa  hume¬ 
rum  unum  alterumve  sit,  Rheumatismum  sus¬ 
picari  licet. 

Hujus  signorum  diversitatis  rationem  tan¬ 
tum  absimilium  inter  se  difficillimum  reddere 
videtur.  Procul  dubio  tamen,  in  consensu 
nervorum  nititur ;  nam  hepar  prope  centrum, 
nempe,  plexum  coeliacum  seu  solarem,  unde 
plexus  nervorum  varii  emittantur,  situm  est. 
Adhaeret  quoque  septo  transverso,  et  consen¬ 
sum  inter  nervos  ejus,  intercostales  quosdam, 
et  suos,  intimum  constituit.  Si  pars  ejus  gibba 
septo  transverso  proxima  inflammetur,  sin¬ 
gultus,  tussis  sicca,  et  dolor  ad  claviculam  et 
summum  humeri  dextri  moventur.  Si  lon¬ 
gius  sinistrorsum  tendat  inflammatio,  sum¬ 
mum  humeri  sinistri  solum,  aut  simul  cum 
altero,  doleat.  Sensus  enim  morbidus  nervo 


DE  HEPATITIDE. 


7 


phrenico  dextro,  aut  sinistro,  aut  ambobus 
simul,  pro  situ  inflammationis,  communicari 

t 

potest.  Nervus  phrenicus  cum  aliis  nervis, 
qui  humero  et  scapulae  disperguntur,  in  colo 
committitur,  sensumque  morbidum  iis  parti¬ 
bus  etiamsi  remotis  transmittit:  sensus  enim 
est  nobis  apud  extremitates  nervorum  solum¬ 
modo.  Si  lobus  hepatis  sinister  praecipue 
inflammetur,  ventriculus  imprimis  laborat  $ 
dolor  aut  molestia  in  dorso  adversus  epigas¬ 
trium  et  in  hypochondrio  sinistro  perpetua 
est,  et  signa  Dyspepsiae,  cum  vomitu  bilioso 
frequente  adsunt.  Splen  quoque  saepius  in¬ 
flammatione  afficitur.  Si  lobus  dexter  labo¬ 
ret,  vultus  pallidus,  plumbeus,  et  haud  raro 
subflavus  est  5  bilis  enim  in  ductibus  obstructa 
absorbetur ;  humores  colore  luteo  tingit,  icte¬ 
rumque  facit.  Si  pars  hepatis  prope  ad  ver¬ 
tebras  inflammetur,  sensus  morbidus  irritatio¬ 
nem  intestinis  aut  tenuioribus,  aut  crassis 
dat ;  et  Diarrhoeam  cum  tenesmo,  aut  potius 
desiderium  imperiosum  et  intolerabile  seden¬ 
di,  aut  faeces  deprimendi,  movet.  Si  pars 

posterior  inflammatione  lenta  afficiatur,  dolor 

» 

lumbos,  sacrum,  et  imum  ventrem,  vel  in¬ 
guina,  pro  consensu  inter  nervos  jecinoris 
eosque  harum  partium,  infestat.  Itaque  me¬ 
dici  in  errorem  tracti,  Dyspepsiam,  Diarrhoe¬ 
am,  Rheumatismum,  Lumbaginem,  et  vitia 
uteri,  adesse  falso  crediderunt ;  cum  morbus 
esset  vere  Hepatitis  chronica. 

Cum  signa  gravia  sunt,  morbus  cursum 
brevi  facit,  atque  resolutione,  vel  suppurati¬ 
one,  terminat.  Si  pyrexia,  dolor  lateris  pun¬ 
gens,  spirandi  difficultas,  vomitus  et  singul¬ 
tus  remediis  cedant,  resolutio  subsequitur. 
Sin  autem  febris  ardeat,  arteriae  vehementer 
pulsent,  latus  dextrum  et  humerus  doleant, 
et  signa  urgentia  remediis  idoneis  cedere  re¬ 
cusent,  suppuratio  inflammationi  supervenit ; 
cujus  accessio  horroribus  subinde,  signorum 
praecipue  doloris  remissione,  et  pulsu  leniore, 
tardiore  et  molliore  denotatur.  Quo  gravior 
inflammatio,  eo  copiosior  citiorque  insequens 
suppuratio  est. 

DE  HEPATITIDE. 

Interdum  tamen  signa  ferme  nulla  inflam¬ 
mationis  prius  se  ostenderant,  quam  inspectio 
jecinoris  post  mortem  aegri  abscessum  unum 
alterumve  puris  plenum  detexit :  idque  in 
Europa  nonnunquam,  multo  saepius  autem  in 
India  et  orientali,  et  occidentali,  visum  est. 
In  iis  casibus  inflammatio  substantiam  inter¬ 
nam  hepatis  corripuerat,  quod  dolore  solum 
obtuso,  sive  molestia  adeo  levi,  ut  attentionem 
aegri  parum,  aut  non  omnino,  excitet,  comi¬ 
tatur.  Caeterum,  vultus  pallidus,  vel  plum¬ 
beus  quod  ad  colorem,  quaedam  affectio  ven¬ 
triculi  aut  intestinorum  morbida,  languor  ge¬ 
neralis,  et  hebetudo  oculorum,  in  morbo  nos¬ 
tro  declarando  adjuvare  possunt.  Praeterea, 
morbo  ingravescente,  calor  major  praesertim 
vespere,  somnus  vix  placidus  vires  parum  re¬ 
ficit;  aeger  marcescit,  et  brevi  moritur;  nisi 
pus  exitum  aliquo  inveniat. 

Exitus  varii  sunt,  quibus  pus  evacuetur, 
pro  parte  hepatis  suppurata.  Si  septo  trans¬ 
verso  proxima  suppuratio  sit,  pus  gradatim 

diaphragma  corrodit,  et,  adhaesione  inter  pul¬ 
mones  idque  facta,  in  ramos  bronchiorum  ir¬ 
rumpit,  atque  per  os  tussiendo  et  exscreando 
ejicitur.  Si  pars  suppurata  costis  proxima  sit, 
inflammationem  externam  excitat,  quae  in 
phlegmonen  abeat,  qua  pus  extrinsecus  eva¬ 
cuatur.  Si  pars  intestino  colo  proxima  suppu¬ 
retur,  pus,  adhaesione  inter  colon  et  hepar 
prius  facta,  in  colon  infunditur,  et  simul  cum 
faecibus  dejicitur.  Sin  autem  adhaesio  non 
facta  esset  inter  septum  transversum  et  pul¬ 
mones,  aut  inter  illud  et  colon,  pus  vel  in  ca¬ 
vitatem  thoracis,  vel  abdominis,  erumpere  po¬ 
test,  et  Febrem  Hecticam  augere,  mortemque 
cito  inferre. 

Cum  signa  Hepatitidis  acutae  haud  ita  gra¬ 
via  et  molesta  sunt,  ab  aegro  diu  despicienda, 
et  dosibus  paucis  medicamenti  purgantis,  ve- 
luti  Submuriatis  Hydrargyri,  ut  sibi  visum 
est,  debellanda.  Res  tamen  in  pejus  ruunt ; 
nam  etiamsi  dolor  lenior  evadat,  hepar  ipsum 
in  magnitudine  increscit.  In  exemplis  qui- 

busdam  Hepatitidis  jecur  molem  adeo  grandem 
acceperat,  ut  plerasque  regionum  abdominis, 
haud  absimile  utero  gravido  postremis  mensi- 
bus,  occuparet.  Contra,  exempla  haud  pauca 
subinde  accidunt,  in  quibus  moles  ejus  natu¬ 
ralis  imminuitur.  Quarum  conditionem  prio¬ 
rem  animadvertere  non  difficile  videtur ;  pos¬ 
teriorem  vero  difficillimum  est:  nam  nullus 
dolor  aut  molestia  hypochondrii  dextri,  nul¬ 
lum  hepatis  ipsius  incrementum,  nulla  febris 
adest  morbum  verum  designare.  Adsunt 
plerumque  quidem  pallor  vultus,  macies,  ob¬ 
stipatio,  et  plurima  signorum  Dyspepsiae.  In 
hac  conditione  jecinoris,  mole  ejus  imminuta, 
est,  ut  scirrhus  hepatis  inveniatur.  Attamen 
in  vita  aegri  scirrhum,  nisi  adeo  extenuatus 
sit,  ut  hepar  per  abdominis  parietes  sentire 
possimus,  discernere  difficillimum  est  propter 
molis  imminutionem.  Cum  hepar  durum  est, 
et  vasa  ejus  obstructa,  scirrhosum  dicimus. 
Hoc  non  solum  accidit,  cum  moles  hepatis 
imminuatur,  verum  etiam  cum  multum  auge- 

atur ;  tum  enim  duritiem  laevem,  saepius 
vero  superficiem  in  eminentias  duras  seu  no» 
dos  corrugatam  sentire  possumus. 


DE  CAUSIS. 

Inter  omnes  constat  Hepatitidem  in  regio¬ 
nibus  calidis  multo  frequentiorem  esse  quam 
in  frigidioribus ;  hinc  calor  caeli  inter  causas 
Hepatitidis  vulgo  enumeratur.  Calor  motum 
sanguinis  accelerat,  et  volumen  ejus  quoque 
paululum  auget.  Viscera  igitur  plus  sangui¬ 
nis  solito  recipiunt,  atque  ob  ejus  majorem 
impetum  et  volumen  auctum,  inflammatione 
facile  corripiuntur.  Hepar,  cum  sanguinem 
adeo  multum  per  se  fluentem  habeat,  saepissi¬ 
mum  omnium  in  inflammationem  conjicitur : 
quo  enim  plus  sanguinis,  et  quo  major  ejus 
impetus  in  glandula,  vel  viscere  quidem  aliquo, 
est,  eo  facilius  inflammatione  afficitur.  A  me¬ 
dicis  quibusdam  dubitum  est,  an  calor  per 

se  Hepatiti  dem  movere  possit.*  Quanquam 
enim  calor  ipse  hepatitidem  excitare  non  va¬ 
leat,  proclivitatem  tamen  ad  morbum  recipi¬ 
endum  corpori  dat. 


*  *  For  the  last  eighteen  months,  in  the  hot  season, 

the  men  were  daily  marched  two  miles  to  the  fort  of 

>  * 

Bombay,  were  much  exposed  to  the  sun  on  the  garrison 
duty,  and  in  the  heat  of  the  next  day,  were  marched 
back  to  Calaba.  Yet  it  appears,  by  the  tables  of  both 
ycars,  that  the  hot  months  were,  caeteris  jparibus,  the 
most  healthy.  If  heat  be  noxious,  something  in  this  in- 
stance  obviated  its  effects.  Was  this  exercise  ?  An  in- 
stance  in  point,  though  not  within  the  prescribed  date, 
will  illustrate  this.  In  June  and  July  1801,  the  degree 
of  heat,  on  a  march  of  130  miles  over  the  sandy  desert 
of  Thebes,  and  on  the  banks  of  the  Nile  in  Upper  Egypt, 
was  extreme.  I  have  seen  the  thermometer,  in  a  sol- 
dier’s  tent,  at  118°.  The  soldiers  had,  at  the  same  time, 
to  combat  with  severe  duty,  from  being  without  native 
followers ;  yet,  under  all  these  circumstances,  the  health 
of  the  troops  was  equal  to  what  it  had  been  at  any  for¬ 
mer  period  in  India.  Heat  of  itself  then ,  does  not  appear 
to  be  the  principal  cause  of  the  prevailing  diseases .’ —  Vide 
Edinburgh  Medical  and  Surgical  Journal,  Vol.  I.  Dr 
JVl ‘Gregor  on  Diseases  of  88th  Regiment  in  Bombay. 

Tempestate  calidissima  regionum  tropica¬ 
rum  calor  caeli  interdiu  intolerabilis  est,  dum 
noctu  frigus,  nebulae,  et  ros,  maxima  sunt  j 
alternationes  igitur  caloris  et  frigoris  cum 
humore  pro  causa  Hepatitidis  frequentissima 
habendae  sunt.  #  Doctor  Mosley  observat  in 
libro  suo  de  morbis  tropicis,  ‘  cold  is  the 
6  cause  of  almost  all  the  diseases  of  hot  cli- 
*  mates,  to  which  climate  alone  is  accessory/ 
In  regione  nostra  temperata  frigus  subito  cor¬ 
pori  praesertim  fatigato,  vel  exhalatione  per 
cutem  madefacto,  applicatum,  causa  est  com¬ 
munis  Hepatitidis. 


#  Doctor  Macgregor  dicit,  *  The  mercury  had  an 
extraordinary  wide  range,  from  68°  to  130°  in  the  open 
air.  Such  a  variation  of  climate  in  one  day,  and  in  one 
situation,  we  expected  would  have  been  attended  with 
proportional  sickness.  The  mornings  were  foggy,  raw, 
and  cold.  From  seven  to  ten  in  the  morning,  the  wind 
was  hot,  dry,  and  scorching.  The  middle  of  the  day  was 
refreshed  by  the  prevailing  wind ;  but  the  evenings  were 
very  damp,  and  much  dew  feli.  More  cases  of  Hepa¬ 
titis  appeared  than  in  either  of  the  two  former  months.’ 

Ebrietas,  seu  vinorum  liquorumque  spiri- 
tuosorum  abusus  in  omnibus  terrarum  regio¬ 
nibus,  causa  frequens  est  Hepatitidis.  Modus 
eorum  operandi  obscurus  est ;  vinum  autem, 
spiiitus,  et  liquores  alii  fermentati,  stimulum 
systemati  fortem  excitant,  qui  plurimum  inten¬ 
ditur  natura  eorum  calefaciente  et  acri.  He¬ 
par,  ut  omnibus  bene  notum  est,  magnam  san¬ 
guinis  copiam  accipit ;  hinc,  cum  res  calefaci¬ 
ens  et  acris  in  sanguine  existat,  effectum  in 
hoc  viscus  prae  caeteris  insignem  producit. 
Itaque  Hepatitis  ex  necessario  hunc  majorem 
impetum  et  acritudinem  ex  liquoribus  spiri- 
tuosis  derivatam  sequitur. 

Vulnera,  vel  injuriae  quocunque  modo  he¬ 
pati  illatae,  Hepatitidem  acutam  movent. 
Accessiones  morbi  priores  etiam  alteri  dant 

proclivitatem. 

/ 

Alii  morbi,  qui  impetum  sanguinis  augeant, 
qualitatem  ejus  fortasse  mutent,  sicuti  febres 
intermittentes,  et  quidem  omnes  febres  idio- 

pathicae,  Pneumonia,  Dysenteria,  Diarrhoea, 
Cholera,  injuriae  capitis,  &c.  Hepatitidem 
acutam  movere  videntur.  De  variis  aliis  cau¬ 
sis,  quae  generaliter  inflammationem  aliaium 
partium  incitant,  mentionem  faceie  potuimus \ 
sed,  quae  jam  dictae  sunt,  praecipuae  et  max¬ 
ime  insignes  sunt,  eoque  sufficiant. 

DE  DIAGNOSI. 

Hepatitis  acuta  nonnunquam  Pneumoniam, 
Gastritidem,  Enteritidem ;  chronica,  Dyspep¬ 
siam,  Phthisin  Pulmonalem,  Diarrhoeam,  et 
Colicam  simulat. 

A  Pneumonia,  Hepatitidem  acutam  situ 
doloris,  decubitu  in  sinistrum  latus  molesto, 
inspiratione  plena  dolorem  vix  intendente, 
tussi  sicca,  et  vultu,  distinguere  possumus. 
In  Pneumonia  situs  doloris  altior  est,  decu¬ 
bitus  in  latus  affectum  facilis,  dolor  spiritu 

inspirato  gravior,  sputam  copiosius,  saepe  san¬ 
guini  mistum. 


A  Gastritide  Hepatitis  discernitur  dolore 
hypochondrii  dextri  sub  pressu,  pulsu  pleniore 
et  fortiore,  tussi  sicca,  et  injectis  vomitum 
non  protinus  cientibus:  dum  in  Gastritide  pul¬ 
sus  parvus,  debilis  et  frequens  est,  et  dolor 
epigastrii  sub  pressu  intolerabilis. 

Ab  Enteritide  Hepatitis  dignoscitur  dolore 
abdominis  pungente,  circa  umbilicum  torquen¬ 
te,  alvo  adstricta,  et  viribus  multum  imminu¬ 
tis,  quae  Enteritidi  adsunt. 

A  Dyspepsia  Hepatitis  chronica  dignosci¬ 
tur  dolore  vel  molestia  non  hypochondrii  dex¬ 
tri  sed  epigastrii,  decubitu  in  utrumque  latus 
facili,  et  vultu  pallido  et  naturali  colore  :  sae¬ 
pe  tamen  Hepatitis  Dyspepsiam  inducit, 

Phthisis  Pulmonalis  a  Hepatitide  chronica 
distinguitur  dolore  thoracis,  tussi  frequente, 

c 

sputis,  et  febre  hectica ;  dum  molestia  infe¬ 
rior,  moles  hepatis  aucta,  vultus  plumbeo  co¬ 
lore,  affectio  ventriculi,  vel  intestinorum  He- 
patitidem  indicant. 

Diarrhoea  distinguitur  ab  Hepatitide  chro¬ 
nica  dejectionibus  frequentibus  mucosis  sine 
torminibus  et  tenesmo ;  in  Diarrhoea  tamen 
ex  Hepatitide  oriente  dejectiones  materiae 
atrae  albidis  mistae,  tormina,  et  tenesmus,  ve¬ 
hementer  vexant.  Interdum  desiderium  se¬ 
dendi  deprimendique  imperiosum  sine  faecibus 
reddendis  etiam  adest. 

Colica  distinguitur  historia  priore  morbi,  et 
causis,  et  nulla  affectione  hypochondrii  dex¬ 
tri.  Hepatitidi  dolores  colici  superveniunt, 
et  brevi  durant. 


DE  PROGNOSI. 


Prognosis  Hepatitidis  et  acutae  et  chroni- 


DE  HEPATITIDE. 


19 


cae  de  gravitate  morbi,  constitutione  et  aetate 
aegri,  et  caelo,  in  quo  vitam  diu  degerit,  plu¬ 
rimum  pendet. 

Si  remedia  idonea  in  Hepatitide  acuta  rite 
et  tempestive  adhibeantur,  et  si  vires  et  con¬ 
stitutio  aegri  non  fractae  fuerint,  prognosis 
fausta  pronunciari  potest.  Tum  enim  indicia 
febrilia,  dolores,  et  eorum  comites,  brevi  tem¬ 
pore  evanescunt.  Si  vero  remedia  vel  non 
tempestive  vel  timide  adhibita  fuerint,  prae¬ 
sertim  si  vires  aegri  intemperantia,  aut  vicis¬ 
situdinibus  caeli  calidi  multum  quassatae  es¬ 
sent,  prognosis  in  ambiguo  est. 

Cum  autem  morbus  et  intemperantia,  et 
caelo  calido,  et  aetate  provecta  aegri,  invete¬ 
rascit  atque  exasperatur,  remediis  optimis  et 
rite  et  tempestive  exhibitis  obsistit,  et  semper 
in  pejus  ruit.  Abscessus  puris  pleni  in  sub¬ 
stantia  hepatis,  aliquando  in  partibus  ejus  di¬ 
versis,  formantur ;  quod  febrem  hecticam 
cum  omnibus  suis  malis  concitat,  aegrumque 

concidit.  Interdum  fabrica  hepatis  ita  perdi¬ 
tur  priore  inflammatione,  mole  sua  aucta  ;  vel 
duritia  aut  scirrho  et  imminutione  ejus,  ut  Hy¬ 
drops  sequatur.  Itaque  in  his  exemplis  prog¬ 
nosis  infaustissima  est. 


DE  INCISIONE  CADAVERUM. 

Peritonaeum,  quod  hepati  tunicam  dat  ex¬ 
ternam,  interdum  inflammatur,  et  tum  ex  su¬ 
perficie  ejus  lympham  coagulabilem  effundit, 
quae  hepar  partibus  contiguis  conglutinat. 
Color  ejus  quoque  purpurior  est,  moles  multo 
major,  et  durior,  libras  octodecim,  vel  vi- 
ginti  quatuor  usque  pondere  faciens;  inter¬ 
dum  vero  praeter  naturam  ad  uncias  viginti 
pondere  imminuta,  et  racemo  haud  absimilis 
erat.*  Cum  moles  plurimum  augetur,  saepe 
abscessus  varios  continet  puris  plenos ;  dum 


*  Audi  Praelect.  Professoris  Gregory. 

in  aliis  partibus  duritiem  et  scirrhum  exhibet. 
Cum  durities  ductus  hepaticos  premit,  aut 
aliter  laedit,  Icterum  movet.  Cum  moles  he¬ 
patis  morbo  imminuitur,  textura  ejus  dura  et 
scirrhosa  est,  et  Golor  cinereus  seu  fraxineus. 
Tumores  quoque  exigui,  inter  se  contigui,  ro¬ 
tundi,  superficiem  hepatis  fere  totam  occu¬ 
pant,  eamque  undique  inaequalem  reddunt. 
Hi  ex  materia  pellucida,  subflaya  et  fusca 
constant. 

Interdum  jecur  praeter  solitum  molle  visum 
est ;  et  in  substantia  illa  Hydatides  detectae 
sunt,  etiamsi  nulla  signa  ante  mortem  prae¬ 
sentiae  earum  indicassent. 


DE  CURATIONE  HEPATITIDIS 

ACUTAE. 

Methodus  hujus  speciei  medendae  ab  alte¬ 
ra  haud  parum  differt,  nam,  ut  Celsus*  apte 


*  Vide  librum  primum. 


22 


DISSERTATIO  MEDICA 


dicit, c  non  eadem  omnibus,  etiam  in  similibus 

*  casibus,  opitulantur.  Quinetiam  morborum 
‘  in  iisdem  hominibus  aliae  atque  aliae  pro- 

*  prietates  sunt ;  et  qui  secundis  aliquando 
4  frustra  curatus  est,  contrariis  saepe  restitui- 
‘  tur/  In  hac  specie  acuta  consilium  nobis 
est  primum  inflammationem  superare,  prius¬ 
quam  structuram  jecinoris  perdat. 

Ad  hoc  consilium  explendum,  ad  missio¬ 
nem  sanguinis  copiosam  ;  deinde  ad  emplas¬ 
trum  vesicatorium  toti  parti  dolenti,  seu  re¬ 
gioni  hypochondrii  dextri,  applicatum  ;  tum 
ad  purgantia,  quorum  Sub  murias  Hydrargyri 
pars  est,  decurrere  oportet.  In  sanguine  abs¬ 
trahendo  gravitatem  signorum,  constitutio¬ 
nem,  habitum,  atque  aetatem  aegri,  in  animo 
pendere  debemus.  Usu  tamen  docemur  mul¬ 
to  melius  esse  quantitatem  sanguinis  amplam, 
satis  ad  morbum  superandum, semel  detrahere ; 
quam  minores  quantitates  variis  temporibus 
elicere.  Pulsus  nos  in  quantitate  elicienda 
justa  dirigit;  nam  quamdiu  plenus  et  durus 

perstat,  tamdiu  sanguis,  aegro  super  stratum 
reclinato,  fluere  potest ;  cum  vero  pulsus 
multo  frequentior,  debilior,  et  intermittens 
evadit,  satis  est,  rivulus  sanguinis  ex  vulnere 
brachii  extemplo  sistat. 

Post  sanguinis  missionem  emplastrum  vesi- 
catorium  amplum  sedi  doloris  applicandum 
est,  ut  etiam  plus  morbum  debellemus  inflam¬ 
matione  extrorsum  ducenda,  vasaque  partis 
turgida  ex  humoribus  exonerando. 

Medicamentum  purgans  interum  exhiberi 
debet,  humores  deorsum  ad  intestina  versus 

i 

ducendi,  impetumque  sanguinis  etiam  minu¬ 
endi  gratia.  Ad  hoc  tamen  efficiendum  do- 
sis  larga,  et,  nisi  intra  horas  tres  alvus  re¬ 
spondeat,  repetita  prorsus  necessaria  videtur. 
Medici  inter  se  non  constant,  quaenam  pur¬ 
gantia  ad  Hepatitidem  optima  sint.  Alii 
purgantia  Salina,  alii  Mercurialia  utilissima 
esse  contendunt.  Cum  Celso*  in  hoc  consenti- 


*  Vide  librum  primum. 

mus,  qui  dicit  ‘  Eo  quoque  disci,  quod  qui 
*  diversa  de  his  senserint,  ad  eandem  tamen 
‘  sanitatem  homines  perduxerint.’  De  hac 
re  nobis  persuasum  est,  Submuriatem  Hydrar- 
gyri  cum  pulvere  Jalapae,  vel  Extractum  Colo¬ 
cynthidis  compositum  cum  Submuriate  Hy- 
drargyri,  in  Hepatitide  acuta;  et  sales  medios 
potius  in  chronica,  efficacissimum  esse  ad  al¬ 
vum  libere  ducendam. 

In  quibusdam  irritabilitas  ventriculi  adeo 
magna  est,  ut  purgantia  in  quantitate  satis 
idonea  haud  retineat :  enema  igitur  purgans 
in  rectum  infundi  debet,  et  pro  re  nata  repeti, 

ut  purgantibus  per  os  auxilietur. 

* 

Ex  iis  rebus,  et  ex  diaeta  tenui  et  parca, 
curatio  Hepatitidis  acutae  constat,  unum  vel 
alterum  ex  iis  pro  re  nata  iterandum  est. 

DE  CURATIONE  HEPATITIDIS 
CHRONICAE, 

In  hac  specie  inflammatio  utique  obscura 
plus  minusve  semper  existit,  nisi  fortasse  eva¬ 
nuerit,  postquam  fabrica  ita  perdita  sit,  ut  in 
scirrhum  conversa  fuerit.  Itaque  detractio 
sanguinis  interdum  utilis  et  necessaria  est  vel 
generalis  vel  localis.  Si  dolor  hypochondrii 
dextri,  aut  sinistri,  aut  epigastrii  multum  fa¬ 
tiget,  sanguis  ex  vena  brachii  mittendus  est. 
Sin  autem  sit  vix  dolor,  et  molestia  solum 
vexat,  sanguis  ex  parte  affecta  hirudinibus, 
vel  cucurbitulis  cum  ferro  detrahendus  est, 
et  postea  partes  morsae  vel  sectae  diu  aqua 
calida  bene  fovendae  sunt.  Si  abstractio  san¬ 
guinis  a  medico  judicata  sit  inutilis,  emplas¬ 
trum  Cantharidis  Vesicatoriae  super  partem 
laborantem  impositum,  et  omni  secunda  heb¬ 
domade  repetitum  ad  vicem  usque  octavam 
vel  decimam,  si  opus  fuerit,  auxilium  nobis 

potentissimum  praebet  ad  inflammat ionem 
minuendam. 


Praeterea,  Hydrargyrum  ita  exhibere  opor- 
tet,  ut  effectus  illi  proprios  in  systemate  exci¬ 
tare,  atque  tempore  justo  tenere  possimus. 
Ventriculus  saepe  valde  irritabilis  est,  et  cibos 
et  medicamenta  rejicit.  Bilis  enim  sursum 
vomitione  interdum  provocatur,  eoque  irri¬ 
tabilitati  ejus  multum  increscit.  Alvus  admo¬ 
dum  varia  est,  plerumque  vero  astricta,  quae 
etiam  irritabilitatem  ventriculi  magis  auget. 
Cum  contra,  diarrhoea  cum  torminibus  et  te¬ 
nesmo  adest ;  ante  dejectiones  tormina  actio¬ 
nem  retrogradam  excitare  videntur,  quae  ad 
ventriculum  surgit,  vomitumque  movet.  Prop¬ 
ter  consensum  ventriculi  igitur  cum  hepate 
morbido,  propter  bilem  in  ventriculo,  propter 
obstipationem  et  tormina,  ventriculus  ipse 
plurimum  perturbatur,  et  functiones  suas  rite 
vix  perficere  valet.  Itaque  Hydrargyrum  per 
os  exhibere  eam  irritabilitatem  ventriculi  in¬ 
tendit.  In  hac  conditione  ejus  multum  me- 

lius  est  Hydrargyrum  in  systema  injicere  per 
fricationem  longam  mane  et  vespere.  Si  un¬ 
guenti  Hydrargyri  drachma,  vel  drachma  cum 
semisse,  bene  in  femora,  imprimis  vero  in  regio¬ 
nem  hepatis,  si  parum  doloris  adsit,  infricetur 
bis  in  die,  intra  paucos  dies  systema  inficiet. 

Cum  ventriculus  haud  ita  irritabilis  est,  pi¬ 
lula  Hydrargyri  caerulea  mane  et  vespere  ex¬ 
hibeatur,  fricatione  ungenti  continuata,  ad 
systema  cito  et  penitus  afficiendum.  Si  diar¬ 
rhoea  molesta  sit,  semigranum  opii  bis  terve 
in  die  eam  inhibebit. 

Postquam  Hydrargyrus  ita  exhibitus  est,  ut 
effectus  suos  in  systemate  teneat  per  menses 
duos,  intermittatur,  usque  dum  vires  refician¬ 
tur,  si  opus  erit ;  si  non,  continuetur  caute 
ad  curationem  usque. 

Quum  autem  durities,  seu  scirrhus,  tam 

j 

\ 

magna  est,  quam  hydrargyrus  vix  discute¬ 
re  queat ;  pulvis  Conii  Maculati  foliorum  ad 

grana  quinque,  et  gradatim  auctus  ad  quin¬ 
decim  vel  scrupulum,  pro  dosi  mane  et  ves¬ 
pere  plurimum  Hydrargyro  auxiliatur  in  du¬ 
ritie  mollienda.  Interdum  super  partem  in¬ 
duratam  fonticulum  extrorsum  aperire  setaceo 
utile  est ;  vel  ei  emplastrum  vesicatorium  im¬ 
ponere,  et  saepe  repetere,  auxilio  est  bono. 

Truncum  corporis  panno  laneo  circum¬ 
dare,  calidumque  tenere,  bonum  et  utile  est 
ad  curationem  promovendam. 

In  utraque  specie  aegro  a  diaeta  animali  ab¬ 
stinendum  est ;  farinaceam  vero,  atque  ex 
fructibus  confectam,  omnibus  stimulantibus 
evitatis,  sumendum.  In  chronica,  cum  inflam¬ 
matio  magna  ex  parte  debellata  fuerit,  cibus 
animalis  facilis  concoctu  ad  prandium,  vires 
aegri  reficiendi  causa,  exhiberi  potest. 

Interdum  quidem  debilibus  quibusdam 
diaeta  animalis  et  nutriens,  et  vinum  etiam  in 
parva  quantitate,  prorsus  necessaria  sunt. 

Intervallis  Hydrargyri  amara,  et  tonica,  sicuti 
Colombam,  Gentianam  luteam,  Quassiam,  Cin- 
chonam,  Aristolochiam  Serpentariam,  cum 
commodo  optimo  dare  possimus.  Haec  in 
variis  formulis  administrari  possunt,  ventri¬ 
culo  autem  debili  infusum  eorum  melius  re¬ 
spondet. 

Cum  obstipatio  praevalet,  morbumque  ex¬ 
asperat,  brachia,  vel  pedes  et  crura  immerge¬ 
re,  aut  lavare  balneo  acidi  Nitro-Muriatici 
nuper  a  Doctore  Scott,  et  aliis  commendatum 
est,  utilissimum  repertum  est  alvo  solvendae, 
facilique  tenendae.  Hujus  utilitatem  nos  ipsi 
testari  possumus. 

Acidum  Nitricum  intrinsecus  administra¬ 
tum  est  pro  remedio  Hepatitidis  ad  drachm¬ 
am  usque  quotidie  multa  aqua  dilutam  :  virtus 
ejus  tamen  in  curatione  efficienda,  parva  vel 
nulla  est ;  in  progressu  verum  morbi  tardan¬ 
do,  magna ;  quum  Hydrargyrum  exhibere 
haud  expediat. 

Postquam  morbus  remediis  jam  commen¬ 
datis  submotus  est,  vires  aegri  pristinas  resti¬ 
tuere  oportet,  usu  aquae  mineralis  apud  Bath, 
Cheltenham,  aut  Harrowgate,  aut  usu  quo¬ 
tidiano  mane  tantae  solutionis  Sulphatis  Mag¬ 
nesiae,  vel  Sulphatis  Potassae  cum  Sulphure, 
quanta  necessaria  sit  alvo  ducendae. 

Exercitatio  lenis  quoque  sub  divo  pro  viri¬ 
bus,  et  semper  intra  fatigationem,  ad  sanitatem 
pristinam  plurimum  confert,  ideoque  nunquam 
negligenda  est. 

Aestate  commodum  et  utile  erit  in  mare 
descendere,  et  corpus  quotidie  subito  lavare. 


FINIS. 

